ભાજપની હાલત એક સાંધો ત્યાં તેર તૂટે તેવી થઈ છે. થોડા મહિના પહેલા કચ્છના પૂર્વ ધારાસભ્ય જયંતિ ભાનુશાળી સામે દુષ્કર્મની ફરિયાદ નોંધાતા ભાજપની નેતાગીરી સંકોચભરી સ્થિતિમાં આવી ગઈ હતી, આ સમગ્ર ઘટના પાછળ ભાજપના જ એક પૂર્વ ધારાસભ્ય છબીલ પટેલ સંડોવાયેલા હોવાની ચર્ચા હતી, જયંતિ ભાનુશાળી આ મામલે તો સલામત બહાર નીકળી ગયા પણ હવે દિલ્હીમાં નોંધાયેલી દુષ્કર્મની ફરિયાદમાં પૂર્વ ધારાસભ્ય છબીલ પટેલ ખુદ ફસાય છે. દિલ્હીના દ્વારકા પોલીસમાં નોંધાયેલી ફરિયાદ બાદ ફરાર થઈ ગયેલા છબીલ પટેલને શોધવા માટે દિલ્હી પોલીસ અમદાવાદ આવી છે.